cyanic-selkie/wikianc huggingface dataset:
জ্যামিতি
বিশ্লেষণী জ্যামিতি
কিছু কিছু সাংখ্যিক ও বীজগাণিতিক সমীকরণ দিয়ে বিন্দু, রেখা এবং অন্যান্য জ্যামিতিক আকৃতি নির্দেশ করা যায়, এই উপলব্ধি থেকেই বিশ্লেষণী জ্যামিতির জন্ম। অক্ষ ও স্থানাঙ্ক ব্যবহার করে সমীকরণগুলির চিত্রলেখ অঙ্কনের মাধ্যমে বিন্দু, রেখা ও অন্যান্য আকৃতি নির্দেশ করা সম্ভব। যেমন, লম্বভাবে অবস্থিত দুইটি অক্ষ থেকে দূরত্ব নির্দেশ করে কোন একটি বিন্দুর অবস্থান চিহ্নিত করা সম্ভব। যদি কোনো বিন্দু x-অক্ষ থেকে ৫ একক দূরে এবং y-অক্ষ থেকে ৭ একক দূরে অবস্থিত হয়, তবে এটির অবস্থান x = 7, y = 5, এই সমীকরণ দুইটি দিয়ে নির্দেশ করা সম্ভব। একইভাবে, একটি সরলরেখাকে সবসময় ax + by + c = 0 আকারের একটি সমীকরণ দিয়ে নির্দেশ করা যায়। বৃত্ত, উপবৃত্ত, কোণীয় ছেদ ও অন্যান্য আকৃতির জন্য আরও জটিল সমীকরণ আছে।
বিশ্লেষণী জ্যামিতিতে দুই ধরনের সমস্যা খুবই সাধারণ। প্রথম ধরনের সমস্যাতে কতগুলি বিন্দুর জ্যামিতিক বিবরণ দেয়া থাকে, এবং সেখান থেকে এই বিন্দুগুলিকে সিদ্ধ করে এমন বীজগাণিতিক সমীকরণ করতে হয়। দ্বিতীয় ধরনের সমস্যা এর বিপরীত: প্রদত্ত বীজগাণিতিক সমীকরণ থেকে এমন কোন বিন্দু সমাহার বের করতে হয় যেগুলি একটি জ্যামিতিক বিবৃতি মেনে চলে। উদাহরণস্বরূপ ৩ ব্যাসার্ধবিশিষ্ট একটি বৃত্ত যার কেন্দ্র x ও y অক্ষের ছেদবিন্দু তথা মূলবিন্দুতে অবস্থিত, সেটির সমস্ত বিন্দু x^2+y^2=9 সমীকরণ মেনে চলবে। এই ধরনের সমীকরণ ব্যবহার করে জ্যামিতিক অন্যান্য সমস্যা যেমন কোন কোণ বা রেখাংশের সমদ্বিখণ্ডক বের করা, বা কোন রেখার নির্দিষ্ট বিন্দুতে লম্ব আঁকা, তিনটি প্রদত্ত অসমরেখ বিন্দুর মধ্য দিয়ে বৃত্ত আঁকা, ইত্যাদি সম্পাদন করা যায়।
একইভাবে তিনটি অক্ষ ব্যবহার করে ত্রিমাত্রিক জগতে বিন্দু, রেখা ও অন্যান্য চিত্র নির্দেশ করা সম্ভব। এক্ষেত্রে তৃতীয় অক্ষ বা z অক্ষটি পর দুইটি অক্ষের উপর লম্বভাবে অবস্থিত থাকে।
গণিতের উন্নয়নে বিশ্লেষণী জ্যামিতি মূল্যবান ভূমিকা রাখে। এটি সংখ্যার সম্পর্ক তথা বিশ্লেষণী গণিতের সাথে জ্যামিতি তথা স্থানিক সম্পর্কের যোগসূত্র স্থাপন করে। বিশ্লেষণী জ্যামিতির কৌশলগুলি সংখ্যা ও বীজগাণিতিক রাশিমালার জ্যামিতিক উপস্থাপন সম্ভব করে। ফলে ক্যালকুলাস, ফাংশনের তত্ত্ব, ও উচ্চতর গণিতের অন্যান্য সমস্যা নতুন আলোকে দেখার সুযোগ হয়। বিশ্লেষণী জ্যামিতি ছাড়া অ-ইউক্লিডীয় জ্যামিতি ও তিনের অধিক মাত্রার জ্যামিতির আলোচনা সম্ভবপর হত না।
অন্তরক জ্যামিতি
জার্মান গণিতবিদ কার্ল ফ্রিড্‌রিশ গাউস ভূমি জরিপ ও প্রভূমিতি (geodesy) সংক্রান্ত ব্যাবহারিক সমস্যার সমাধান করতে গিয়ে অন্তরক জ্যামিতি শাখা শুরু করেন। এতে তিনি অন্তরক ক্যালকুলাস ব্যবহার করে বক্ররেখা ও বক্রতলসমূহের স্বকীয় বৈশিষ্ট্যগুলি চিহ্নিত করেন। উদাহরণস্বরূপ তিনি গাণিতিকভাবে দেখান যে একটি বেলনের স্বকীয় বক্রতা ও একটি সমতলের স্বকীয় বক্রতা একই, কেননা একটি ফাঁপা বেলনকে অক্ষ বরাবর কেটে চ্যাপ্টা করলে এটি একটি সমতলে পরিণত হয়, কিন্তু গোলকের ক্ষেত্রে রূপবিকার না করে এটি করা যায় না।
অ-ইউক্লিডীয় জ্যামিতি
ইউক্লিডের পঞ্চম স্বতঃসিদ্ধ বলে যে কোনো প্রদত্ত রেখার বহিঃস্থ একটি বিন্দু দিয়ে ঐ রেখার সমান্তরাল কেবল একটি রেখা আঁকা সম্ভব এবং এই সমান্তরাল রেখা কখনোই প্রদত্ত রেখাটিকে স্পর্শ করবে না, অসীম পর্যন্ত সমান্তরালে চলতে থাকবে। ১৯শ শতকের শুরুর দিকে জার্মান গণীতবিদ কার্ল ফ্রিড্‌রিশ গাউস, রুশ গণিতবিদ নিকলাই ইভানভিচ লোবাচেভ্‌স্কি এবং হাঙ্গেরীয় গণিতবিদ ইয়ানোশ বলিয়ই একে অপরের থেকে স্বাধীনভাবে দেখান যে এমন একটি সামঞ্জস্যপূর্ণ জ্যামিতিক ব্যবস্থা গঠন করা সম্ভব যেখানে ইউক্লিডের এই পঞ্চম স্বতঃসিদ্ধটিকে অন্য একটি স্বতঃসিদ্ধ দিয়ে প্রতিস্থাপন করা সম্ভব যেটি বলে যে কোন প্রদত্ত রেখার বহিঃস্থ কোন বিন্দু দিয়ে রেখাটির সমান্তরাল অসীম সংখ্যক রেখা আঁকা সম্ভব। পরবর্তীতে ১৮৬০ সালে জার্মান গণিতবিদ গেয়র্গ ফ্রিড্‌রিশ বের্নহার্ট রিমান দেখান যে আরেকটি জ্যামিতিক ব্যবস্থা গঠন করা সম্ভব যেখানে এরকম কোনো সমান্তরাল রেখাই আঁকা সম্ভব নয়।
একইভাবে রিমানীয় বা উপবৃত্তীয় অ-ইউক্লিডীয় জ্যামিতিতে জ্যামিতিক "বিশ্ব" বা "জগত" একটি বিশাল গোলকের পৃষ্ঠ যেখানে সব সরলরেখা একেকটি বৃহত্তম বৃত্ত। এই জ্যামিতিতে এক জোড়া সমান্তরাল রেখা আঁকা অসম্ভব।
অপেক্ষাকৃত কম দূরত্বের জন্য, অর্থাৎ আমাদের প্রাত্যহিক অভিজ্ঞতার ক্ষেত্রে, ইউক্লিডীয় ও অ-ইউক্লিডীয় জ্যামিতির মধ্যে কোন পার্থক্য নেই। তবে মহাজাগতিক দূরত্ব এবং আধুনিক পদার্থবিজ্ঞানের সমস্যা যেমন আপেক্ষিকতার সমস্যাগুলি সমাধানের জন্য ইউক্লিডীয় জ্যামিতির চেয়ে অ-ইউক্লিডীয় জ্যামিতি পর্যবেক্ষণকৃত ঘটনাবলির আরও সূক্ষ্ম ও সঠিক ব্যাখ্যা দিতে পারে। উদাহরণস্বরূপ: আলবার্ট আইনস্টাইনের আপেক্ষিকতা তত্ত্ব বক্রতলের একটি রিমানীয় জ্যামিতির উপর ভিত্তি করে সম্পাদিত।
অভিক্ষেপী জ্যামিতি
বিভিন্ন জ্যামিতিক বস্তু ও এদের অভিক্ষেপের মধ্যে সম্পর্ক আলোচনা করতে গিয়ে ১৭শ শতকে জ্যামিতির আরেকটি শাখা শুরু হয়। উদাহরণ হিসেবে বলা যায়, কনিকগুলিকে অভিক্ষেপের মাধ্যমে একটি থেকে আরেকটিতে রূপান্তরিত করা যায়। কোন ফ্ল্যাশলাইটকে দেয়ালের সাথে লম্বভাবে ধরলে বৃত্তাকার আলোকপট্টি ফেলে, কিন্তু কোণ করে হেলিয়ে ধরলে দেয়ালে উপবৃত্তাকার আলোকপট্টির সৃষ্টি হয়।
চার বা তার বেশি মাত্রার জ্যামিতি
অভিক্ষেপী ও বিশ্লেষণী জ্যামিতির উন্নয়ন গণিতবিদদেরকে তিনের বেশি মাত্রার জগতের জ্যামিতি অধ্যয়নে উৎসাহী করে। অনেকে মনে করেন এ ধরনের বহুমাত্রিক জগৎ নিয়ে চিন্তা করা খুব কঠিন। কিন্তু আসলে গণিতবিদেরা এগুলি আরও সহজ উপায়ে কল্পনা করেন।
ভৌত বিশ্বের যেকোন বিন্দুর অবস্থান তিনটি অক্ষের (সাধারণত x, y, ও z-অক্ষ নামে পরিচিত) সাপেক্ষে নির্দেশ করা সম্ভব। ভৌত বিশ্বের স্থান বিষয়ক জ্যামিতি তাই ত্রিমাত্রিক।
এই ত্রিমাত্রিক জগতের প্রতিটি বিন্দুকে কল্পনায় যদি একটি গোলক দিয়ে প্রতিস্থাপিত করে নেওয়া হয়, তবে এটি একটি চতুর্মাত্রিক জগতে পরিণত হয়। কেননা তখন প্রতিটি বিন্দু-গোলকের অবস্থান নির্দেশ করার জন্য চারটি নির্দেশক লাগবে: গোলকের কেন্দ্র নির্দেশকারী x, y, ও z-স্থানাংক এবং গোলকটির ব্যাসার্ধের দৈর্ঘ্য।
একইভাবে দ্বিমাত্রিক জগৎ দিয়ে একটি ত্রিমাত্রিক জগতকে উপস্থাপন করা সম্ভব। এক্ষেত্রে দ্বিমাত্রিক জগতের প্রতিটি বিন্দুকে একটি বৃত্ত দিয়ে প্রতিস্থাপিত করা হয়, এবং ত্রিমাত্রিক জগতের তিনটি মাত্রা হল বৃত্তের কেন্দ্র নির্দেশক দুইটি স্থানাংক এবং এর ব্যাসার্ধ। তিনের বেশি মাত্রার জগৎ নিয়ে জ্যামিতিক ধারণাগুলি ভৌত বিজ্ঞানে, বিশেষ করে আপেক্ষিকতা তত্ত্বের উন্নয়নে গুরুত্বপূর্ণ ভূমিকা রাখে।
চার বা তার বেশি মাত্রার জগতের সুষম জ্যামিতিক বস্তুগুলির অধ্যয়নে বিশ্লেষণী জ্যামিতির পদ্ধতিও প্রয়োগ করা হয়। এই জ্যামিতিকে বলে সাংগঠনিক জ্যামিতি (structural geometry)। সাংগঠনিক জ্যামিতির একটি সরল উদাহরণ হল শুন্য, এক, দুই, তিন, চার বা তার বেশি মাত্রার জগতের সরলতম জ্যামিতিক বস্তুটির সংজ্ঞা বের করা, যাকে সবচেয়ে কম সংখ্যক শীর্ষ, ধার ও পৃষ্ঠ দিয়ে সংজ্ঞায়িত করা যায়। এদের মধ্যে শুন্য, এক, দুই ও তিন মাত্রার জন্য বস্তুগুলি হচ্ছে আমাদের পরিচিত বিন্দু, রেখা, ত্রিভুজ ও চতুস্তলক। চার মাত্রার জগতের জন্য দেখানো যায় যে সরলতম জ্যামিতিক বস্তুটির পাঁচটি শীর্ষ, ১০টি ধার এবং ১০টি পৃষ্ঠ আছে।
জ্যামিতিশাস্ত্রের ইতিহাস
প্রাচীন জ্যামিতিবিদেরা ভূমিক্ষেত্রসমূহের ক্ষেত্রফল ও ঘরবাড়ি নির্মাণের সময় সঠিকভাবে সমকোণ নির্ণয়ের সমস্যা নিয়ে চিন্তা করতেন। প্রাচীন মিশরে প্রতি বছর নীল নদের বন্যায় জমিসমূহের সীমানা নষ্ট হয়ে যেত এবং এই সীমানাগুলি পুনরুদ্ধারের জন্য জ্যামিতির সাহায্য নেয়া হত। এই ধরনের অভিজ্ঞতাভিত্তিক জ্যামিতি প্রাচীন মিশর, সুমের এবং ব্যাবিলনিয়াতে বিকাশ লাভ করে এবং পরবর্তীতে গ্রিকদের হাতে পরিশীলিত ও নিয়মাবদ্ধ হয়।
প্রাচীন গ্রিসের জ্যামিতি
ইতিহাসের সর্বপ্রথম গুরুত্বপূর্ণ জ্যামিতিবিদ হিসেবে যার নাম পাওয়া যায়, তিনি হলেন মিলেতুসের থালেস। থালেস ৬০০ খ্রিস্টপূর্বাব্দের দিকে গ্রিসে বাস করতেন। থালেসকে অনেকগুলি সরল কিন্তু গুরুত্বপূর্ণ উপপাদ্যের জনক হিসেবে গণ্য করা হয়; এদের মধ্যে অন্যতম হল অর্ধবৃত্তস্থিত কোণ যে সমকোণ, তার প্রমাণ।
থালেসের এক বিখ্যাত ছাত্র ছিলেন পিথাগোরাস। পিথাগোরাস ও তার সহযোগীরা ত্রিভুজ, বৃত্ত, অনুপাত, ও কিছু কিছু ঘনবস্তুর জন্য অনেক নতুন নতুন উপপাদ্য প্রমাণ করেন। পিথাগোরাসের সবচেয়ে বিখ্যাত উপপাদ্যটি বর্তমানে তার নামে নামান্বিত এবং বলে যে, সমকোণী ত্রিভুজের অতিভুজের বর্গ বাকি বাহুদ্বয়ের বর্গের যোগফলের সমষ্টি।
গ্রিকদের প্রস্তাবিত ও স্বীক্রৃত স্বতঃসিদ্ধগুলি ছিল এই জাতীয়: “দুইটি বিন্দুর মধ্যবর্তী ক্ষুদ্রতম পথ সরলরেখা।” এই ধরনের স্বতঃসিদ্ধ থেকে বিন্দু, রেখা, কোণ, বক্ররেখা ও তলসমূহ সম্পর্কে বিভিন্ন উপপাদ্যে যৌক্তিকভাবে উপনীত হওয়া যেত। তবে খ্রিস্টপূর্ব ৩য় শতকে ইউক্লিডই সর্বপ্রথম বিভিন্ন ছড়িয়ে থাকা উপপাদ্য ও স্বতঃসিদ্ধগুলি একটি সমন্বিত ব্যবস্থার অধীনে এনে তার Elements গ্রন্থতে প্রকাশ করেন। ১৩টি পার্চমেন্ট রোল বা পুস্তকে লেখা এই গ্রন্থ মানবমনের চরম উৎকর্ষের একটি নিদর্শন। প্রকাশের প্রায় ১০০০ বছর গণিতবিদের এগুলোতে সামান্যই কোন গুরুত্বপূর্ণ উন্নয়ন যোগ করতে পেরেছিলেন। বিংশ শতাব্দীতেও জ্যামিতির প্রাথমিক পাঠ্য হিসেবে ইউক্লিডের বইটি অবিকৃতভাবে ব্যবহার করা হত। ইউক্লিডের কাজের গুরুত্ব তার ফলাফলে নয়, বরং তার পদ্ধতিতে। তার প্রমাণিত বেশির ভাগ উপপাদ্যই বহু বছর আগেই জানা ছিল, কিন্তু তার আগে কেউই দেখাতে পারেনি যে এগুলি সব ঘনিষ্ঠ সম্পর্কযুক্ত এবং সামান্য কিছু প্রাথমিক স্বতদঃসিদ্ধ থেকে এগুলিতে উপনীত হওয়া সম্ভব। ইউক্লিড এভাবে তার কাজের মাধ্যমে আরোহী পদ্ধতির গুরুত্ব প্রতিষ্ঠিত করেন।
গ্রিক গণিতবিদ পের্গার আপোল্লনিয়ুস কনিক ছেদগুলি নিয়ে গবেষণা করেন এবং এগুলির অনেক মৌলিক ধর্ম খ্রিস্টপূর্ব ৩০০ অব্দেই আবিষ্কার করেন। কনিকগুলি ভৌত বিজ্ঞানের অনেক ক্ষেত্রে কাজে আসে। যেমন যেকোন খ-বস্তুর কক্ষপথ, যেমন সূর্যকে কেন্দ্র করে ঘুরছে এমন গ্রহ বা ধূমকেতুর গতিপথ সবসময় কোন এক ধরনের কনিকের উপর অবস্থান করে। ক্রৃত্রিম উপগ্রহগুলিও পৃথিবীকে উপবৃত্তাকার পথে প্রদক্ষিণ করে।
মহান গ্রিক বিজ্ঞানী আর্কিমিদিস খ্রিস্টপূর্ব ৩য় শতকে জ্যামিতিতে অনেকগুলি অবদান রাখেন। তিনি অনেকগুলি বক্ররেখাবদ্ধ আকৃতির ক্ষেত্রফল এবং বক্রতলাবদ্ধ ঘনবস্তুর, যেমন সিলিন্ডারের পৃষ্ঠের ক্ষেত্রফল ও আয়তন নির্ণয় করার সূত্র বের করেন। এছাড়াও পাই-এর আসন্ন মান নির্ণয়ের একটি পদ্ধতি বের করেন এবং বলেন যে এই মান ৩ ১০/৭০ ও ৩ ১০/৭১ এর মধ্যবর্তী।
মধ্যযুগে জ্যামিতি
৫ম শতাব্দীতে রোমান সাম্রাজ্যের পতনের পর ১৫শ শতক পর্যন্ত ইউরোপে জ্যামিতির তেমন উন্নতিসাধন হয়নি।এসময় ইউরোপ অন্ধকার যুগে প্রবেশ করে এবং উত্তর আফ্রিকা ও মধ্যপ্রাচ্যের মুসলমানেরা এবং ভারতের হিন্দুরা জ্যামিতির বেশির ভাগ উন্নতি সাধন করেন।গ্রিক গণিতের বেশির ভাগই ছড়িয়ে যায় বা নষ্ট হয়ে যায়। তবে এদের কিছু কিছু, যেমন ইউক্লিডের Elements মুসলমান ও হিন্দুরা অনুবাদ করে সংরক্ষণ করেন ও অধ্যয়ন করেন। ৬ষ্ঠ শতকের ভারতীয় গণিতবিদ আর্যভট্ট সমদ্বিবাহু ত্রিভুজের ক্ষেত্রফলের সূত্র পুনরাবিষ্কার করেন। এছাড়াও তিনি পাই-এর অত্যন্ত সঠিক মানের একটি সূত্র দান করেন; তিনি পাই-এর মান ধরেন ৬২৮৩২/২০০০০, বা ৩.১৪১৬, যা দশমিকের পর চার ঘর পর্যন্ত পাইয়ের সঠিক মান। ৪র্থ ও ১৩শ শতকের মধ্যবর্তী সময়ে জ্যামিতির জ্ঞান কাজে লাগিয়ে ত্রিকোণমিতি শাস্ত্রের উন্নতি সাধন করা হয়।
১২শ ও ১৩শ শতকে ইউক্লিডের এলিমেন্টস গ্রিক ও আরবি থেকে লাতিনে ও আধুনিক ইউরোপীয় ভাষায় অনুবাদ করা হয় এবং ধর্মীয় শিক্ষালয়ে জ্যামিতি শিক্ষা যোগ করা হয়।
১৭শ ও ১৮শ শতকের জ্যামিতি
ফরাসি দার্শনিক ও গণিতবিদ রেনে দেকার্তে জ্যামিতিকে সামনের দিকে এগিয়ে দেন। ১৬৩৭ সালে তার প্রভাবশালী রচনা Discourse on Method প্রকাশিত হয়, যেখানে তিনি স্থানাঙ্ক ব্যবস্থার সাহায্যে জ্যামিতিক আকৃতি প্রকাশের পদ্ধতি উপস্থাপন করেন। তার কাজ জ্যামিতি ও বীজগণিতের মধ্যে যোগসূত্র স্থাপন করে। এই যোগসূত্রই বিশ্লেষণী জ্যামিতি এবং আধুনিক জ্যামিতির ভিত্তি।
১৭শ শতকের জ্যামিতির আরেকটি গুরুত্বপূর্ণ ঘটনা ছিল অভিক্ষেপী জ্যামিতির উদ্ভাবন। অভিক্ষেপী জ্যামিতিতে কোন জ্যামিতিক বস্তুর এক তল থেকে আরেক তলে অভিক্ষেপ ফেললে এর ধর্মের কী পরিবর্তন ঘটে তা নিয়ে গবেষণা করা হয়। জেরার দ্যজার্গ নামের এক ফরাসি প্রকৌশলী perspective নিয়ে গবেষণা করতে গিয়ে অভিক্ষেপী জ্যামিতি উদ্ভাবন করেন। ১৮শ শতকে গাসপার মোঁজ নামের ফরাসি এক গণিতের অধ্যাপক বিবরণমূলক জ্যামিতি নামে জ্যামিতির আরেকটি শাখা উদ্ভাবন করেন। বিবরণমূলক জ্যামিতিতে দ্বি-মাত্রিক চিত্রের সাহায্যে ত্রিমাত্রিক বস্তুসমূহকে কীভাবে ত্রুটিহীনভাবে উপস্থাপন করা যায় এবং এর সাহায্যে কীভাবে ত্রিমাত্রিক জ্যামিতির নানা সমস্যা সমাধান করা যায়, তার আলোচনা করা হয়। প্রকৌশল ও স্থাপত্যের অঙ্কনের ভিত্তি হল এই বিবরণমূলক জ্যামিতি।
আধুনিক জ্যামিতি
ইউক্লিডীয় জ্যামিতির কাঠামোর ভেতরেই বিশ্লেষণী, অভিক্ষেপী ও বিবরণমূলক জ্যামিতির আবর্ভাব ঘটে। বহু শতাব্দী ধরে গণিতবিদেরা বিশ্বাস করতেন যে অনন্য সমান্তরাল রেখা সংক্রান্ত ইউক্লিডের পঞ্চম স্বতঃসিদ্ধটি বাকী চারটি স্বতঃসিদ্ধ থেকে প্রমাণ করা যাবে, কিন্তু এই প্রমাণ বের করার সমস্ত চেষ্টা ব্যর্থ হয়। কিন্তু ১৯শ শতকে এসে নতুন নতুন জ্যামিতিক ব্যবস্থা উদ্ভাবন করা হয় যেগুলিতে ইউক্লিডের পঞ্চম স্বতঃসিদ্ধটিকে অন্য কিছু দিয়ে প্রতিস্থাপন করা হয়। এইসব নতুন ধরনের অ-ইউক্লিডীয় জ্যামিতির উদ্ভাবনে নেতৃত্ব দেন কার্ল ফ্রিড্‌রিশ গাউস, ইয়ানোশ বলিয়ই, নিকলাই লবাচেভ্‌‌স্কি এবং গেয়র্গ ফ্রিড্‌রিশ বের্নহার্ট রিমান।
১৯শ শতকের ব্রিটিশ গণিতবিদ আর্থার কেলি চার বা তারও বেশি মাত্রার জ্যামিতি প্রবর্তন করেন। ১৯শ শতকে ফ্র্যাক্টাল মাত্রার আলোচনা শুরু হয়। ১৯৭০-এর দশকে ফ্র্যাক্টালের ধারণা কাজে লাগিয়ে জ্যামিতির নতুন শাখা ফ্র্যাক্টাল জ্যামিতির উদ্ভব হয়।
সংকর্ষণ
সংকর্ষণ (সংস্কৃত: सङ्कर्षण) হল ইলাবর্তে শিব দ্বারা পূজা করা বিষ্ণু বা হরির চতুর্থ রূপ; অনন্তের আরেক নাম; অহংকারের শাসক; এক হাজার মাথার দেবতা এবং ভূতের উপর অধিপতি; তার আগুনে পুড়ে গেছে তিন জগত; সর্পদের প্রভু। সংকর্ষণ শব্দের অর্থ কৃষিজীবী।  পরবর্তীতে ভারতীয় মহাকাব্যে তিনি বলরাম নামে পরিচিত, এবং তিনি ছিলেন মথুরার বৃষ্ণিদের রাজা বসুদেবের পুত্র। তিনি নেতৃস্থানীয় বৃষ্ণি বীর ছিলেন এবং সম্ভবত মথুরার প্রাচীন শাসক ছিলেন।   বাসুদেবের সাথে সংকর্ষণ এর ধর্মটি ইষ্টদেবতা পূজার প্রাচীনতম রূপগুলির মধ্যে একটি, যা খ্রিস্টপূর্ব ৪র্থ শতাব্দী থেকে চলমান।
নারায়ণ, শ্রী ও লক্ষ্মীর সাধনার সাথে বাসুদেব ও সংকর্ষণের ধর্ম ছিল প্রধান স্বতন্ত্র ধর্ম, যা পরবর্তীতে বিষ্ণুধর্ম গঠনে একত্রিত হয়। অবতারদের বৈষ্ণব মতবাদ অনুসারে, বিষ্ণু বিশ্বকে উদ্ধার করার জন্য বিভিন্ন রূপ ধারণ করেন, এবং বাসুদেব এবং সেইসাথে সংকর্ষণও এই রূপগুলির মধ্যে কিছু এবং সবচেয়ে জনপ্রিয় কিছু হিসাবে বোঝা যায়। খ্রিস্টপূর্ব ৪র্থ শতাব্দী পর্যন্ত বাসুদেব ও সংকর্ষণ স্বতন্ত্র দেবতা ছিলেন, কিন্তু খ্রিস্টীয় ৪র্থ শতাব্দীতে বিষ্ণু সমন্বিত বৈষ্ণবধর্মের কেন্দ্রীয় দেবতা হিসেবে অনেক বেশি বিশিষ্ট হয়ে ওঠেন, এবং বাসুদেব ও সংকর্ষণ এখন বিষ্ণুর কিছু প্রকাশ মাত্র।
হিন্দু মহাকাব্য ও পুরাণ কথায় সংকর্ষণকে  রাম,  বলদেব, বলরাম, রৌহিনেয় বা হালায়ুধ নামেও পরিচিত ছিল এবং বাসুদেবের বড় ভাই হিসেবে উপস্থাপিত হয়।
প্রাথমিকভাবে, সংকর্ষণ তার ছোট ভাই বাসুদেবকে প্রাধান্য দিয়েছেন বলে মনে হয়, কারণ তিনি ব্যাকট্রিয়ার রাজা অ্যাগাথোক্লিসের মুদ্রার বিপরীতে (আনুমানিক ১৯০-১৮০ খ্রিস্টপূর্বাব্দ) এবং সাধারণত ঘোসুন্দি শিলালিপির মতো নামকরণের ক্ষেত্রে প্রথম। পরে এই আদেশটি উল্টে যায়, এবং বাসুদেব দুজনের মধ্যে সবচেয়ে গুরুত্বপূর্ণ দেবতা হয়ে ওঠেন।
টাইলর ব্রিজ
ম্যাটিয়াস ক্লেমেন্ট (জন্ম: জানুয়ারী ১৯, ১৯৮৮) হলেন একজন কানাডিয়ান পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে টাইলর ব্রিজ নামে কুস্তি করেন।
যুক্তরাজ্য
যুক্তরাজ্য (United Kingdom ইউনাইটেড্‌ কিংডম্‌) ইউরোপীয় মূল ভূখণ্ডের উত্তর-পশ্চিম উপকূলের সন্নিকটে অবস্থিত একটি স্বাধীন দ্বীপরাষ্ট্র। রাষ্ট্রটির সরকারি নাম গ্রেইট ব্রিটেন এবং উত্তর আয়ারল্যান্ডের যুক্তরাজ্য (United Kingdom of Great Britain and Northern Ireland) এবং ব্রিটেন (Britain) নামেও পরিচিত। এই রাষ্ট্রটির চারটি সাংবিধানিক রাষ্ট্র: ইংল্যান্ড, স্কটল্যান্ড, ওয়েল্‌স্‌ এবং উত্তর আয়ারল্যান্ড (যুক্তরাজ্য অধিকৃত আয়ারল্যান্ড)-এর সমন্বয়ে গঠিত।
ব্রিটেন একটি সাংবিধানিক প্রজাতন্ত্র। তৃতীয় চার্লস রাষ্ট্রপ্রধান। এখানে একটি সংসদীয় গণতন্ত্র ব্যবস্থা বিদ্যমান। লন্ডন শহর যুক্তরাজ্যের রাজধানী; এটি ইংল্যান্ডের দক্ষিণ-পূর্ব প্রান্তে অবস্থিত।
দুইটি বিশ্বযুদ্ধের ক্ষয়ক্ষতি এবং বিংশ শতাব্দীর দ্বিতীয়ার্ধে ব্রিটিশ সাম্রাজ্যের পতন বিশ্ব রাজনীতিতে যুক্তরাজ্যের নেতৃস্থানীয় ভূমিকা ক্ষুণ্ণ হয়। তা সত্ত্বেও বর্তমান বিশ্বে যুক্তরাজ্য একটি গুরুত্বপূর্ণ অর্থনৈতিক, সাংস্কৃতিক, সামরিক ও রাজনৈতিক প্রভাব বিস্তারকারী দেশ। যুক্তরাজ্য একটি উন্নত দেশ; এর অর্থনীতি বিশ্বের ৫ম বৃহত্তম। দেশটির নিউক্লীয় অস্ত্রক্ষমতা রয়েছে; প্রতিরক্ষা খাতে এর ব্যয় বিশ্বে ৩য় সর্বোচ্চ। এটি জাতিসংঘের নিরাপত্তা পরিষদের স্থায়ী সদস্য এবং জি-৮, ন্যাটো, এবং কমনওয়েলথ অব নেশন্সে‌র সদস্য।
ইতিহাস
ব্রিটিশ ইতিহাস ও সংস্কৃতি বিশ্বের বহু জাতিকে প্রভাবিত করেছে। প্রতি বছর পার হবার সাথে সাথে ইংরেজি ভাষা শিক্ষিত মানুষদের একটি সত্যিকার বিশ্বভাষায় পরিণত হচ্ছে। মূলত বিগত তিন শতাব্দী ধরে ব্রিটিশ সাম্রাজ্যের বিস্তারের কারণেই ইংরেজি ভাষা বর্তমান বিস্তার লাভ করেছে। বিংশ শতাব্দীর শুরুতে বিশ্বের এক চতুর্থাংশ এলাকা ও জনগণ কোনও না কোনও ভাবে ব্রিটিশদের নিয়ন্ত্রণে ছিল; ব্রিটিশ সাম্রাজ্য ছিল বিশ্বের ইতিহাসের বৃহত্তম সাম্রাজ্য।
কিছু কিছু দেশে যথেষ্ট সংখ্যক ব্রিটিশ অধিবাসী অভিবাসিত হন এবং ব্রিটেনের অপত্য রাষ্ট্রের জন্ম দেন। এদের মধ্যে আছে কানাডা, অস্ট্রেলিয়া ও নিউজিল্যান্ড। বহু বছর ধরে ভারতীয় উপমহাদেশ ব্রিটিশ সাম্রাজ্যের সবচেয়ে গুরুত্বপূর্ণ উপনিবেশ ছিল। এক দীর্ঘ সাম্রাজ্যবিরোধী লড়াইয়ের পর ভারত স্বাধীন হয় এবং এটি বর্তমানে বিশ্বের বৃহত্তম গণতান্ত্রিক রাষ্ট্র। দক্ষিণ, পশ্চিম ও পূর্ব আফ্রিকার উল্লেখযোগ্য পরিমাণ এলাকাও ব্রিটেনের নিয়ন্ত্রণে ছিল। এছাড়া এশিয়ার কিছু গুরুত্বপূর্ণ এলাকা যেমন হং কং, আমেরিকাতে কিছু ক্ষুদ্র উপনিবেশ এবং প্রশান্ত মহাসাগরে বহু দ্বীপ ব্রিটেন নিয়ন্ত্রণ করত। বর্তমানে এদের বেশিরভাগই স্বাধীন রাষ্ট্র হলেও এদের অনেকগুলিই ব্রিটিশ আইন, প্রতিষ্ঠান, এবং রীতিনীতি ধরে রেখেছে। এমনকি বিশ্বের যেসব এলাকা ব্রিটিশ সাম্রাজ্যের অংশ ছিল না, সেখানেও অনেক দেশে ব্রিটিশ সংসদীয় সরকার ব্যবস্থা তথা ওয়েস্টমিন্সটার মডেল গ্রহণ করা হয়েছে। এই মডেলটি আদিতে রাজকীয় শাসকের ক্ষমতার বাহন হলেও ধীরে ধীরে বিবর্তিত হয়ে একটি প্রতিনিধিত্বমূলক সরকারে পরিণত হয় এবং শেষ পর্যন্ত গণতন্ত্র চর্চার উপযুক্ত হয়ে ওঠে। বর্তমানে ব্রিটেনে আইন প্রণয়নের ক্ষমতা সংসদের নিম্ন কক্ষের দায়িত্ব, যে কক্ষের নাম হাউজ অভ কমন্স। হাউজ অভ কমন্সের প্রতিনিধিরা উন্মুক্ত নির্বাচনে নির্বাচিত হয়ে আসেন এবং দেশের প্রধান নির্বাহী প্রধানমন্ত্রীকে তারা নির্বাচিত করেন। প্রধানমন্ত্রী আবার হাউজ অভ কমন্সের মধ্য থেকে তার মন্ত্রিসভার জন্য সদস্য বাছাই করেন।
রাজনীতি
যুক্তরাজ্যের পতাকার নাম ইউনিয়ন জ্যাক।যুক্তরাজ্যে ওয়েস্টমিনিস্টার ঘরানার দিকক্ষীয় শাসন ব্যবস্থা চালু আছে।
ভূগোল
থাম্ব|264x264পিক্সেল|লন্ডন ভৌগোলিক আকারের দিক থেকে যুক্তরাজ্য একটি ক্ষুদ্র রাষ্ট্র। উষ্ণ উপসাগরীয় স্রোতের প্রভাবে এখানকার জলবায়ু মৃদু ও আর্দ্র। আর অনেক উত্তরে অবস্থিত হওয়ায় এখানে বেশ শীত পড়ে। বছরের অধিকাংশ সময় আকাশ মেঘাচ্ছন্ন থাকে বা বৃষ্টি পড়ে। এ কারণে ব্রিটেন তৃণময় সবুজ একটি দেশ। এর দক্ষিণ ও পূর্বে আছে বিস্তীর্ণ সমভূমি; পশ্চিম ও উত্তরে আছে রুক্ষ পাহাড় ও পর্বত।
আকারে ছোট হলেও ব্রিটেনে প্রচুর লোকের বাস। এখানে প্রতি বর্গকিলোমিটারে প্রায় ২৫০ লোক বাস করেন। ব্রিটেন অর্থনৈতিকভাবে অত্যন্ত সমৃদ্ধ, শিল্প ও বিজ্ঞানে উন্নত, প্রযুক্তিতে আধুনিক, এবং শান্ত একটি রাষ্ট্র। ব্রিটেন ইউরোপের ধনী দেশগুলির একটি এবং এখানকার মানুষের জীবনযাত্রার মান বিশ্বের অন্যান্য দেশের তুলনায় উঁচু।
অর্থনীতি
ব্রিটেন একসময় বিশ্বের প্রধান ও অগ্রগামী অর্থনৈতিক শক্তি ছিল। ১৮শ শতকের শেষে ও ১৯শ শতকের শুরুতে ব্রিটেনেই বিশ্বের প্রথম শিল্প বিপ্লব ঘটে। এর সূত্র ধরে এখানে এমন একটি সমাজ সৃষ্টি হয় যাতে মধ্যবিত্ত শ্রেণীর প্রাধান্য ছিল বেশি। ব্রিটেনই ছিল বিশ্বের প্রথম নগরায়িত রাষ্ট্র, যেখানে অর্ধেকেরও বেশি নাগরিক শহরে বাস করেন। দ্রুত অর্থনৈতিক সমৃদ্ধি এবং বিশ্বব্যাপী বাণিজ্যের সুবাদে ১৯শ শতকে রাণী ভিক্টোরিয়ার আমলে ব্রিটেন বিশ্বের সবচেয়ে ধনী দেশে পরিণত হয়। শিল্প বিপ্লবের আগে ও পরে বহুকাল যাবত লন্ডন ছিল বিশ্বে পুঁজিবাদের মূল কেন্দ্র।
২.৫. ট্রিলিয়ন জিডিপি নিয়ে যুক্তরাজ্য ইউরোপের দ্বিতীয় বৃহত্তম ও বিশ্বের পঞ্চম বৃহত্তম অর্থনীতি । লন্ডন এখনও বিশ্বের সবচেয়ে গুরুত্বপূর্ণ ব্যবসা ও অর্থনৈতিক কেন্দ্রগুলির একটি।
ভাষা
ইংরেজি ভাষা যুক্তরাজ্যের সরকারি ভাষা। ওয়েল্‌স এবং স্কটল্যান্ডে যথাক্রমে ওয়েল্‌শ এবং স্কটিশ গেলিক ভাষাকে আঞ্চলিক সরকারি ভাষার মর্যাদা দেওয়া হয়েছে। এর বাইরে ব্রিটিশ দ্বীপপুঞ্জে আইল অভ ম্যান-এ মাংক্স ভাষা, এবং জার্সি ও গুয়ের্নজি-তে ফরাসি ভাষা প্রচলিত। উত্তর আয়ারল্যান্ডে সামান্য আইরিশ গেলিক ভাষা প্রচলিত। যুক্তরাজ্যের অভিবাসী সম্প্রদায়ে শতাধিক অভিবাসী ভাষা প্রচলিত। এদের মধ্যে আছে বাংলা, চীনা, গ্রিক, গুজরাটি, হিন্দি, ইতালীয়, পাঞ্জাবি, পোলীয়, পর্তুগিজ, স্পেনীয়, তুর্কি, ইউক্রেনীয়, উর্দু, ভিয়েতনামী, ইত্যাদি ভাষা। কিছু লোক জিপসি বা রোমানি ভাষায় কথা বলে।
সংস্কৃতি
আধুনিক যুগের শিল্পকলাতেও ব্রিটেন সবসময়ই গুরুত্ব পেয়েছে। ব্রিটেনের লেখকদের রচিত নাটক, উপন্যাস, গল্প এবং সম্প্রতি চিত্রনাট্য বিশ্বব্যাপী আদৃত। চিত্রশিল্প ও সঙ্গীতের ক্ষেত্রে অন্যান্য ইউরোপীয় দেশগুলির তুলনায় পিছিয়ে থাকলেও সাহিত্য সৃষ্টিতে ব্রিটিশেরা সবাইকে ছাড়িয়ে গেছে। তবে বিংশ শতাব্দীতে ব্রিটেনেও গুরুত্বপূর্ণ শিল্পী ও সুরকারের দেখা মেলে, যাদের মধ্যে চিত্রশিল্পী ডেভিড হকনি এবং সুরকার স্যার এডওয়ার্ড এলগারের নাম করা যায়। তাই বৃটেন কে বিশ্বের অন্যতম সমৃদ্ধ সংস্কৃতির দেশ বলা হয়।
পরিবহন
যুক্তরাজ্যের প্রধান বিমানসংস্থা ব্রিটিশ এয়ারওয়েস৷ যুক্তরাজ্যের পরিবহন ব্যবস্থা উন্নতমানের সড়ক, বিমান, রেল ও নৌপথের নেটওয়ার্ক নিয়ে গঠিত।
প্রধান সড়ক বা মেইন রোড ব্যবস্থাটি লন্ডন, এডিনবরা ও বেলফাস্ট শহরগুলিকে কেন্দ্রবিন্দু করে চারদিকে প্রসারিত হয়েছে। প্রধান সড়কগুলির মোট দৈর্ঘ্য ৪৬,৬৩২ কিলোমিটার। এর বাইরেও আছে একটি মোটরওয়ে বা মহাসড়ক নেটওয়ার্ক। ৩,৪৭৭ কিলোমিটার দীর্ঘ এই ব্যবস্থাটি বার্মিংহাম, গ্লাসগো, লিডস, লিভারপুল, ম্যানচেস্টার ও লন্ডন শহরকে কেন্দ্র করে গড়ে উঠেছে। এছাড়াও আরও প্রায় ৩,৪২,০০০ কিলোমিটার পাকা রাস্তা রয়েছে যুক্তরাজ্যে।
যুক্তরাজ্যের জাতীয় রেল নেটওয়ার্কের দৈর্ঘ্য গ্রেট ব্রিটেন দ্বীপে ১৬,১১৬ রাউট কিলোমিটার এবং উত্তর আয়ারল্যান্ডে ৩০৩ রাউট কিলোমিটার। ব্যবস্থাটি প্রতিদিন ১৮ হাজার যাত্রী এবং ১০০টি মালবাহী ট্রেন পরিবহন করে। লন্ডন, গ্লাসগো, কার্ডিফ, এডিনবরা, বার্মিংহাম এবং আরও বেশ কিছু প্রধান শহরে পৌর রেল নেটওয়ার্ক অত্যন্ত উন্নত।
লন্ডনের হিথ্রো বিমানবন্দর বিশ্বের ব্যস্ততম আন্তর্জাতিক বিমানবন্দর। যুক্তরাজ্যে মোট ৪৭১টি বিমানবন্দর আছে।
যুক্তরাজ্যের আমদানিকৃত পণ্যের ৯৫% জলপথে দেশের অভ্যন্তরে প্রবেশ করে। গ্রেট ব্রিটেন দ্বীপের দক্ষিণ-পূর্ব প্রান্তে উত্তর সাগরের উপকূলে অবস্থিত সাফোক কাউন্টির ফিলিক্সস্টোয়ে বন্দর (Felixstowe) ইউরোপের চতুর্থ বৃহত্তম সমুদ্র বন্দর। টেমস নদীর তীরে এসেক্স কাউন্টিতে অবস্থিত টিলবারি বন্দর (Tilbury) এবং দক্ষিণ উপকূলের সাদ্যাম্পটন (Southampton) আরও দুইটি গুরুত্বপূর্ণ সমুদ্র বন্দর।
মহালক্ষ্মী (দ্ব্যর্থতা নিরসন)
মহালক্ষ্মী হলো সম্পদ, সৌভাগ্য এবং সমৃদ্ধির দেবী।
মহালক্ষ্মী দেবী দুর্গার ভয়ঙ্কর রূপকেও উল্লেখ করতে পারে যা তিনি সমুদ্র মন্থনের আগে লক্ষ্মী অদৃশ্য হওয়ার সময় বিশ্বকে রক্ষা করার সময় গ্রহণ করেছিলেন ।
রানী আন্নাদুরাই
রানি আন্নাদুরাই থিরুমুল্লাইভয়্যালে জন্মগ্রহণ করেন এবং সি এন আন্নাদুরাইয়ের স্ত্রী, দ্রাবিড় মুনেত্র কাজগম (ডিএমকে) এর প্রতিষ্ঠাতা এবং তামিলনাড়ুর প্রাক্তন মুখ্যমন্ত্রী।
প্রাথমিক জীবন
রানি 1930 সালে সি এন আন্নাদুরাই কে বিয়ে করেন, যখন আন্নাদুরাই চেন্নাইয়ের পাচাইয়াপ্পা কলেজ এর ছাত্র ছিলেন। তাদের একটি ঐতিহ্যগত হিন্দু রীতিতে বিয়ে হয়েছিল।
রানি ও আন্নাদুরাইয়ের নিজের কোনো সন্তান ছিল না। তারা আন্নাদুরাইয়ের বড় বোনের সন্তানদের দত্তক নেন।  তার বোন রাজামনি আম্মাল তাদের সাথে থাকতেন এবং তাদের বাড়ির দেখাশোনা করতেন।  রাজামণি আম্মালের চারটি ছেলে ছিল, এবং আন্নাদুরাই এবং তার স্ত্রী রানি তাদের সবাইকে দত্তক নিয়েছিলেন।
জনজীবন
রানি আন্নাদুরাইয়ের কাজ এবং রাজনৈতিক কর্মজীবনে অত্যন্ত সহায়ক ছিলেন। কান্নান আর দ্বারা লেখা সি এন আন্নাদুরাইয়ের জীবনীতে উল্লেখ করা হয়েছে যে তিনি গভীর রাতে অধ্যয়ন করার সময় তাকে কখনই বিরক্ত করবেন না, কারণ তিনি বুঝতে পেরেছিলেন যে তার কাজ জাতির সেবায়।  যদিও 1938 সালে 1937-40-এর হিন্দি-বিরোধী আন্দোলন আন্দোলনে ভূমিকার জন্য তাকে গ্রেপ্তার করা হয়েছিল তখন তিনি ভয় পেয়েছিলেন, তিনি প্রায়শই জেলে তাঁর সাথে দেখা করতেন।
আন্নাদুরাই যখন মুখ্যমন্ত্রী হন, তখন তিনি তার দায়িত্ব আরও দক্ষতার সাথে পালন করার জন্য তার বাসভবনে একটি হোম অফিস তৈরি করা প্রয়োজন বলে মনে করেন। সরকার তাকে অফিস সজ্জিত করার অনুমতি দেয় এবং সে যে আসবাবপত্র পেয়েছিল তার মধ্যে একটি সোফা সেট ছিল।  রানি সোফা সেটটি অফিস কক্ষে না রেখে বাড়িতে রাখতে চেয়েছিলেন, কিন্তু তিনি তাকে তা করতে দেননি – যদিও তার অফিস এই সময়ে তার বাড়ির মতো একই বিল্ডিংয়ে ছিল।
আন্নাদুরাইয়ের মৃত্যুর পর, রানি আন্নাদুরাই AIADMK, DMK এবং স্বাধীন হিসেবেও রাজনীতিতে সক্রিয় ছিলেন। এমনকি তিনি বেঙ্গালুরু উত্তর আসনে 1977 সালে স্বতন্ত্র হিসেবে। তিনি 924 ভোট পেয়েছিলেন, কিন্তু শেষ পর্যন্ত কংগ্রেস প্রার্থীর কাছে হেরে যান।
এছাড়াও তিনি অনেক সাংস্কৃতিক কর্মকান্ডে অংশ নিয়েছিলেন, এবং 1969 সালে তামিল ইসাই সঙ্গম দ্বারা সম্মানিত হয়েছিল৷
রানী আন্নাদুরাই মাদ্রাজ-এ 6 মে 1996 সালে 82 বছর বয়সে মারা যান।
জুবাইর হামজা
মোগাম্মদ জুবাইর হামজা (Zubayr Hamza; জন্ম: ১৯ জুন, ১৯৯৫) পশ্চিম কেপের কেপ টাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম তিনি। ২০১০-এর দশকের শেষদিক থেকে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স দলের প্রতিনিধিত্ব করেন জুবাইর হামজা। দলে তিনি মূলতঃ ডানহাতি ব্যাটসম্যান হিসেবে খেলছেন। এছাড়াও, ডানহাতে লেগ ব্রেক বোলিংয়ে পারদর্শী তিনি।
শৈশবকাল
কেপ টাউনে জন্মগ্রহণ করেন ও সেখানেই বেড়ে উঠেন। রন্ডেবস বয়েজ হাই স্কুলে অধ্যয়ন করে ম্যাট্রিকুলেশন লাভ করেন। এ প্রতিষ্ঠান থেকেই জোনাথন ট্রট, গ্যারি কার্স্টেন, এইচ. ডি. অ্যাকারম্যান ও অ্যান্ড্রু পুটিকের ন্যায় প্রাক্তন শিক্ষার্থী ক্রিকেট জগতে সফলতা পেয়েছিলেন। অ্যাশওয়েল প্রিন্সের প্রশিক্ষণে জুবাইর হামজা নিজেকে গড়ে তুলেন ও পরবর্তীতে বিশেষ প্রাধিকারপ্রাপ্ত কেপ কোবরাস দলে ফেইক ডেভিডস তাকে প্রশিক্ষণ দেন।
ফুটবল খেলতে ভালোবাসলেও ওয়েস্টার্ন প্রভিন্সের বয়সভিত্তিক বিভিন্ন দলে উপর্যুপরী সফলতায় তার ক্রিকেট প্রতিভার বিচ্ছুরণ ঘটে। ২০১৪ সালের শুরুতে বড়দের প্রাদেশিক দলে অংশগ্রহণের মাধ্যমে প্রথম-শ্রেণীর ক্রিকেটে অভিষেক ঘটে তার। পরের বছর শ্রীলঙ্কা গমনার্থে এইডেন মার্করাম ও হেইনরিখ ক্লাসেনসহ তাকে সাউথ আফ্রিকান এমার্জিং প্লেয়ার্সের সদস্য করা হয়। ২১তম জন্মদিন পালনের কিছুদিন পরই বিশেষ প্রাধিকারপ্রাপ্ত ক্রিকেটার হন। কোবরাসের সদস্য হন। জুলাই, ২০১৮ সালের শেষদিকে দক্ষিণ আফ্রিকা এ দলের সদস্যরূপে ভারত গমন করেন। প্রথম ইনিংসে মনোরম শতরান করেন। এরপূর্বে তিনি কোন অর্ধ-শতরানের ইনিংস খেলেননি। চারদিনের খেলার দ্বিতীয়টিতে অল্পের জন্যে নিজস্ব দ্বিতীয় শতক থেকে বঞ্চিত হন।
প্রথম-শ্রেণীর ক্রিকেট
২০১৪ সাল থেকে জুবাইর হামজা’র প্রথম-শ্রেণীর খেলোয়াড়ী জীবন চলমান রয়েছে। কেপ কোবরাসের পক্ষে দুই মৌসুম খেলার পর জাতীয় দলে খেলার জন্যে আমন্ত্রণ পান। তবে, প্রথম-শ্রেণীর ক্রিকেটে তার ব্যাটিং গড় ৫০ স্পর্শ করেনি।
২০১৬-১৭ মৌসুমের সানফয়েল সিরিজে হ্যান্ডলড দ্য বলে তাকে বিদেয় নিতে হয়। অক্টোবর, ২০১৬ সালে কেপ কোবরাস বনাম নাইটসের মধ্যকার খেলায় এ ঘটনা ঘটে। জুন, ২০১৮ সালে কেপ কোবরাস দলের পক্ষে ২০১৮-১৯ মৌসুম খেলার জন্যে মনোনীত হন।
২০১৮ সালের শেষদিকে মজানসি সুপার লীগে তাকে চুক্তিতে নেয়া হয়নি। এরফলে, বড় আসরের খেলাগুলোয় অংশগ্রহণে তার দক্ষতা বৃদ্ধি পেতে থাকে। ঘরোয়া পর্যায়ের ক্রিকেটে ২০২০-২১ মৌসুমকে ঘিরে কেপ কোবরাসের অধিনায়ক হিসেবে তাকে মনোনীত করা হয়।
ঘরোয়া ক্রিকেট
২০১৫ সালের আফ্রিকা টি২০ কাপে ওয়েস্টার্ন প্রভিন্স দলের সদস্য হিসেবে তাকে রাখা হয়। আগস্ট, ২০১৭ সালে টি২০ গ্লোবাল লীগের উদ্বোধনী আসরে জোবার্গ জায়ান্টসের পক্ষে খেলার জন্যে তাকে রাখা হয়। তবে, অক্টোবর, ২০১৭ সালে ক্রিকেট সাউথ আফ্রিকা কর্তৃপক্ষ শুরুতে নভেম্বর, ২০১৮ সাল পর্যন্ত প্রতিযোগিতাটি স্থগিত করে ও পরবর্তীতে তা বাতিল হয়ে যায়।
সেপ্টেম্বর, ২০১৮ সালে আফ্রিকা টি২০ কাপে সাউথ ওয়েস্টার্ন ডিস্ট্রিক্টস দলের পক্ষে খেলার জন্যে মনোনীত হন। ঐ প্রতিযোগিতায় সাউথ ওয়েস্টার্ন ডিস্ট্রিক্টস দলের শীর্ষ রান সংগ্রাহকে পরিণত হন। চার খেলায় ১০২ রান সংগ্রহ করতে পেরেছিলেন তিনি।
আন্তর্জাতিক ক্রিকেট
সমগ্র খেলোয়াড়ী জীবনে পাঁচটিমাত্র টেস্টে অংশগ্রহণ করেছেন জুবাইর হামজা। ১১ জানুয়ারি, ২০১৯ তারিখে জোহানেসবার্গে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৬ জানুয়ারি, ২০২০ তারিখে পোর্ট এলিজাবেথে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি। তাকে এখনো কোন ওডিআইয়ে অংশগ্রহণ করার সুযোগ দেয়া হয়নি।
ডিসেম্বর, ২০১৮ সালে নিজ দেশে পাকিস্তানের বিপক্ষে টেস্ট সিরিজ খেলার জন্যে তাকে দক্ষিণ আফ্রিকা দলে ঠাঁই দেয়া হয়। ১১ জানুয়ারি, ২০১৯ তারিখে জোহানেসবার্গে অনুষ্ঠিত সিরিজের তৃতীয় টেস্টে সফরকারী পাকিস্তানের বিপক্ষে তার টেস্ট অভিষেক হয়। তার টেস্ট অভিষেকের ফলে আন্তর্জাতিক ক্রিকেটে দক্ষিণ আফ্রিকার পুনরায় অংশগ্রহণের পর শততম টেস্ট খেলোয়াড়ের মর্যাদাপ্রাপ্ত হন। নিষেধাজ্ঞার কবলে পড়ে অধিনায়ক ফাফ দু প্লেসিস মাঠের বাইরে অবস্থান করলে তাকে তার স্থলাভিষিক্ত করা হয়। মাঝারিসারির ব্যাটসম্যান হিসেবে স্বাধীনভাবে ব্যাটিং করার জন্যে খ্যাতি অর্জন করেন।
বিশ্বনারায়ণ শাস্ত্রী
বিশ্বনারায়ণ শাস্ত্রী  (Bishwanarayan Sastri) ছিলেন একাধারে রাজনীতিক, পণ্ডিত, প্রশাসক, শিক্ষাবিদ ইত্যাদি। তিনি সংস্কৃতে উপন্যাস লেখা আধুনিক আসামের একমাত্র ঔপন্যাসিক৷ সংস্কৃত উপন্যাসটির নাম অবিনাশী। তিনি ১৯৫৩-৫৮ সাল পর্যন্ত নর্থ লখিমপুর কলেজর অধ্যক্ষও ছিলেন৷ তাঁর লেখা মোট গ্রন্থের সংখ্যা ৪০টি৷ অন্যদিকে তিনি অনুবাদকও ছিলেন৷ ইংরাজী সাহিত্যেও তিনি অনেকগুলি গ্রন্থ লিখে রেখে গিয়েছেন৷ হাতেলেখা পাণ্ডুলিপি থেকে উদ্ধার করে কালিকাপুরাণ, কামাখ্যাতন্ত্র এবং যােগিনীতন্ত্র-এর মতো মূল্যবান সাহিত্য সম্পদ তিনি সম্পাদনা করে ইংরাজীতে মুখবন্ধ এবং পাদটীকাসহ প্রকাশ করে গিয়েছেন। সেইমতো ইংরাজীতে কালিকাপুরাণ-এর অনুবাদ, অসমীয়ায় 'বিমান ও হর্ষ'র অনুবাদ, উত্তর-পূর্বাঞ্চলের জনজাতীয় লােককথার সংকলন ইত্যাদিও তাঁর উল্লেখযোগ্য গ্রন্থ৷
শিক্ষা
শিক্ষা, সাহিত্য, গবেষণা এবং রাজনীতিতে সমানে সুখ্যাতি লভা ড° শাস্ত্রী প্রবেশিকা পরীক্ষায় কলকাতা বিশ্ববিদ্যালয় থেকে প্রথম বিভাগে উত্তীর্ণ হয়। সংস্কৃতত অভিলেখ নম্বর পাওয়ার সাথে তিনি প্রবেশিকায় দুটি বিষয়ে লেটার নম্বর পান। তারপর গুয়াহাটি বিশ্ববিদ্যালয়ের অধীনে সংস্কৃত এবং অসমীয়ায় অভিলেখ নম্বরসহ প্রথম বিভাগে আই এ পরীক্ষায় উত্তীর্ণ হয়েছিলেন। স্নাতক পরীক্ষাতেও তিনি ডিষ্টিংশন এবং সংস্কৃতে অভিলেখ নম্বর লাভ করেন। তারপর বেনারস হিন্দু বিশ্ববিদ্যালয় থেকে সংস্কৃত সাহিত্যে প্রথম শ্রেণীর প্রথম স্থান লাভ করেন। একই বিশ্ববিদ্যালয় থেকে তিনি সম্মানীয় ডি-লিট উপাধি লাভ করেন।
ফাউমি
ফাউমি বা মিশরীয় ফাউমি একটি মিশরীয় মুরগির জাত। এটি মিশরের ফাইয়াম প্রদেশ হতে এসেছে এবং এর নামকরণ ফাইয়াম থেকেই করা হয়েছে - যা কায়রোর দক্ষিণ-পশ্চিমে এবং নীল নদীর পশ্চিম দিকে অবস্থিত। এটি একটি প্রাচীন জাত হিসাবে বিশ্বাস করা হয়।
ইতিহাস
ফাইউমি একটি প্রাচীন জাত হিসাবে বিশ্বাস করা হয়।
1940-এর দশকে কিছু ডিম একটি ডিন দ্বারা যুক্তরাষ্ট্রে মিশর থেকে আমদানি করা হয় কৃষি থেকে আইওয়া স্টেট ইউনিভার্সিটি, আর পাখিরা তাদের কাছ থেকে ডিম পেরে ছিল দোআঁশলা আমেরিকান মুরগির সঙ্গে। এটা বিশ্বাস করা হয়েছিল যে মিশরীয় পাখির আমেরিকান স্টকের তুলনায় ব্যাকটিরিয়া এবং ভাইরাল সংক্রমণের প্রতিরোধের বৃহত্তর হতে পারে।   দ্য ফাইউমি দ্বারা স্বীকৃত হয় না আমেরিকান পোল্ট্রি অ্যাসোসিয়েশনের, এবং তার এ অন্তর্ভুক্ত নেই পরিপূর্ণতা স্ট্যান্ডার্ড ।
ফাইউমি 1984 সালে প্রথম যুক্তরাজ্যে আমদানি করা হয়েছিল। দুটি রঙের জাত স্বীকৃত, রৌপ্য-পেনসিল এবং স্বর্ণ-পেন্সিলযুক্ত।
বৈশিষ্ট্যািকিবকাবকত
থাম্ব|হাঁস-মুরগির শোতে ফাইউমি ফায়োমির একটি একক ঝঁটি রয়েছে এমনকি সমীক্ষাও রয়েছে। চিরুনি, কানের পাত্র এবং ওয়াটলগুলি উজ্জ্বল লাল; চোখগুলি গা brown় বাদামী, চঞ্চু এবং পায়ের নখ শিং রঙযুক্ত। দুটি রঙের জাতগুলি স্বীকৃত: রূপালী-পেনসিল এবং সোনার-পেন্সিলযুক্ত; প্লামেজের রঙের প্যাটার্নটি বেলজিয়াম ব্রিকেলের সাথে সাদৃশ্য দেখায়।
বনাম ফাইউমি প্রতিটি ক্ষেত্রে প্রমিত আকারের পাখির মতো, তবে ওজন প্রায় 400 g.
ব্যবহার
ফাইউমি একটি শক্তিশালী জাত, গরম জলবায়ুর সাথে উপযুক্ত।  এটি ভাল forages, এবং বিনামূল্যে পরিসীমা পরিচালনার জন্য উপযুক্ত। মুরগি বেশ কয়েকটি ছোট সাদা বা ক্রিম ডিম দেয় ।   এগুলিকে পাল্ট হিসাবে ব্রুডিয়নে দেওয়া হয় না, তবে তারা যখন দুই বা তিন বছর বয়সে পৌঁছতে পারে তখন তা হতে পারে। বংশবৃদ্ধি দ্রুত হয়, মুরগি সাড়ে চার মাস পরে থাকে এবং পাঁচ বা ছয় সপ্তাহে কাকরেলরা ভিড় করে।
তথ্যসূত্র
www.poultrygaints.com
আসামে মদপানে বিষক্রিয়া
২০১৯ সালের ফেব্রুয়ারি মাসে ভারতের আসাম রাজ্যে বিষাক্ত মদপানে গোলাঘাট ও জোড়হাট জেলায় অন্তত ১৬৮ জন মারা যায়।
বর্ণনা
আসামের রাজধানী গুয়াহাটি থেকে প্রায় ৩০০ কিলোমিটার দূরে গোলাঘাট জেলার সালমারা চা-বাগানে বৃহস্পতিবার রাত থেকেই শুরু হয় বিষাক্ত মদপানে মৃত্যুর মিছিল। হতাহত ব্যক্তিদের বেশির ভাগই চা-বাগানের শ্রমিক। বিষক্রিয়ায় আক্রান্ত লোকেরা প্রচন্ড বমি করছিল, তারা বলছিল যে তাদের বুকে তীব্র ব্যথা হচ্ছে এবং শ্বাসকষ্ট হচ্ছে। স্থানীয়ভাবে তৈরি এই মদের বিষক্রিয়ার কারণ জানতে পুলিশ নমুনা সংগ্রহ করে পরীক্ষার জন্য পাঠায়।
প্রাথমিক তদন্তে পাওয়া যায় ভুক্তভোগীরা যে মদ পান করেছেন, তাতে মিথানল (মিথাইল অ্যালকোহল) পরিমান বেশি ছিল। বেশি পরিমাণে মিথানল পান করলে মৃত্যুঝুঁকি বেড়ে যায়৷ এই ঘটনায় একটি স্থানীয় মদ তৈরির কারখানার মালিকসহ মদ প্রস্তুতের সঙ্গে যুক্ত ১১ জনকে আটক করা হয়েছে৷
ভারতের সরকারি হিসেবে অবৈধভাবে প্রস্তুতকৃত মদ পান করে বছরে গড়ে এক হাজার মানুষ মারা যায়৷ খুবই নিম্নমানের এই মদে শিল্পে উৎপাদনে ব্যবহৃত অ্যালকোহল ও বিষাক্ত পদার্থ মেশানো হয়৷ ১৯৯২ সালে ওড়িশা রাজ্যে এমন এক ঘটনায় দু'শ জন মারা যান৷ ২০১১ সালে পশ্চিমবঙ্গে মারা যান ১৮০ জন৷
সালিমা আব্দুল-গফুর
সালেমা আব্দুল-গাফুর (জন্ম: ১ নভেম্বর ১৯৭১) একজন লেখক এবং কর্মী যিনি ইসলামে বিশ্বাস-ভিত্তিক উদ্যোগ এবং লিঙ্গ সমতার উপর দৃষ্টি নিবদ্ধ করেন যিনি বর্তমানে বিল অ্যান্ড মেলিন্ডা গেটস ফাউন্ডেশনে চিফ অফ স্টাফ এবং প্রধান যোগাযোগ কর্মকর্তা হিসাবে কাজ করেন। তিনি ম্যালেরিয়া নো মোর-এর সাথে কাজ করেন, যা জাতিসংঘের সহস্রাব্দ উন্নয়ন লক্ষ্যকে এগিয়ে নেওয়ার জন্য গঠিত একটি অলাভজনক প্রতিষ্ঠান, যা ২০১২ সালের মধ্যে ম্যালেরিয়া-সংক্রান্ত মৃত্যুর অবসান ঘটিয়েছে।
শিক্ষা
আবদুল-গফুর ১৯৯২ সালে কেন্ট প্লেস স্কুল থেকে এবং ১৯৯৬ থেকে কলম্বিয়া বিশ্ববিদ্যালয় থেকে স্নাতক হন।
পেশা
২০০৮ সালের এপ্রিল মাসে, মার্কিন পররাষ্ট্র দফতর পশ্চিমের মুসলিমদের নিয়ে কথোপকথন গড়ে তোলার জন্য যুক্তরাজ্যের আট-শহর ভাষী সফরে আবদুল-গফুরকে আয়োজিত করেছিল। এই সফরে আবদুল-গফুর যুক্তরাজ্যের হাউস অব কমন্স এবং অক্সফোর্ড বিশ্ববিদ্যালয়ে বক্তব্য রাখেন। তিনি হার্ভার্ড ইউনিভার্সিটি, এমোরি ইউনিভার্সিটি এবং ইয়েল ইউনিভার্সিটি সহ অনেক শিক্ষাপ্রতিষ্ঠানে কথা বলার আমন্ত্রণ গ্রহণ করেছেন। তিনি সিএনএন এবং ন্যাশনাল পাবলিক রেডিওতে অতিথি ছিলেন এবং তার কাজ দ্য বোস্টন গ্লোব, দ্য আটলান্টা জার্নাল-কনস্টিটিউশন এবং দ্য নিউ ইয়র্ক টাইমসে প্রকাশিত হয়েছে।
মহিলাদের পক্ষে কাজ করা ছাড়াও, আব্দুল-গফুরস হ্যান্ডস অন আটলান্টায় কর্পোরেট ভলান্টিরিজমের অ্যাসোসিয়েট ডিরেক্টর ছিলেন, দক্ষিণ-পূর্বে বহু মিলিয়ন ডলারের অলাভজনক সেবা প্রদানকারী। তিনি দেশের সবচেয়ে বড় সেবা দিবস, হ্যান্ডস অন আটলান্টা ডে, যা ২৫০ টি অনন্য পরিষেবা প্রকল্পে ১৭,০০০ স্বেচ্ছাসেবকদের আয়োজক করার জন্য দায়ী ছিলেন।
আবদুল-গফুর ২০০৩ সালে আটলান্টায় আসেন, সেই দলের সাথে যোগ দিতে যেটি আজিজাহ পত্রিকা তৈরি করে, যা আমেরিকান মুসলিম মহিলাদের জন্য প্রথম এবং একমাত্র পত্রিকা।আজিজার সাথে আবদুল-গফুরের কাজ করার আগে, তিনি ভিক্টোরিয়া ফাউন্ডেশনের একজন প্রোগ্রাম অফিসার ছিলেন। ভিক্টোরিয়া ফাউন্ডেশন হল প্রাচীনতম এবং সবচেয়ে বড় বেসরকারি ফাউন্ডেশন এবং আবদুল-গফুর অলাভজনক অনুদানে ১২ মিলিয়ন ডলার তত্ত্বাবধান করেছিলেন।
সংশ্লিষ্টতা
আবদুল-গফুর উত্তর আমেরিকার প্রগতিশীল মুসলিম ইউনিয়নের বোর্ড সদস্য ছিলেন। তিনি আটলান্টা হ্যাবিটেট ফর হিউম্যানিটি'র উপদেষ্টা বোর্ড এবং মহিলা বিল্ডিং স্টিয়ারিং কমিটির সদস্য। আবদুল-গফুর আটলান্টা মহিলা ফাউন্ডেশনের বিশ্বাস, নারীবাদ এবং পরোপকারী স্টিয়ারিং কমিটিতে কাজ করেন। এই কমিটি হলো নারীর ক্ষমতায়নের একটি সাধারণ এজেন্ডা ঘিরে বিশ্বস্ত এবং ধর্মনিরপেক্ষ নারীবাদীদের মধ্যে বিভেদ দূর করার জন্য জাতীয় কথোপকথনের আটলান্টা ভিত্তিক প্রতিনিধিত্ব।
ড্রেটন ভ্যালি ওয়েস্টার্ন রিভিউ
ড্রেটন ভ্যালি ওয়েস্টার্ন রিভিউ হ'ল একটি সাপ্তাহিক পত্রিকা যা কানাডার অ্যালবার্টা অঞ্চলের ড্রেটন ভ্যালিতে সরবরাহ করা হয়। ১৯৬৫ সালে প্রকাশিত প্রথম স্বল্পকালীন পত্রিকা ড্রায়টন ভ্যালি ব্যানারের পরবর্তী পত্রিকা এটি।
স্ট্যানলি মিডলটন
স্ট্যানলি মিডলটন এফআরএসএল (১ আগস্ট, ১৯১৯ - ২৫ জুলাই, ২০০৯) ছিলেন একজন ব্রিটিশ ঔপন্যাসিক। তিনি হলিডে উপন্যাস রচনার ১৯৭৪ সালে ম্যান বুকার পুরস্কার অর্জন করেন। ১৯৯৮ সালে তিনি রয়্যাল সোসাইটি অফ লিটারেচার-এর ফেলোশিপ লাভ করেন।
এশিয়ায় পর্নোগ্রাফি
এশিয়ায় পর্নোগ্রাফি হল এশিয়ায় সৃষ্ট ও দৃষ্ট পর্নোগ্রাফি এবং পর্নোগ্রাফির এক বা একাধিক প্রকরণ যা বিশ্বের অন্যান্য অংশে প্রদর্শিত ও বাজারজাত করা হয়।সময়ের সাথে তাড়াতাড়ি বেড়ে চলেছে।
স্ট্যানলি মিডলটন
কর্মজীবন
কর্মজীবনে মিডলটন হাই পেভমেন্ট গ্রামার স্কুলে ইংরেজি বিষয়ের শিক্ষকতা করেছেন। নাট্যকার ও কবি পিটার মর্টিমার এবং অভিনেতা পিটার বোল্‌স পেভমেন্ট স্কুলে মিডলটনের ছাত্র ছিলেন। ১৯৮০ সালে বোল্‌স জনপ্রিয় টেলিভিশন অনুষ্ঠান দিস ইজ ইউর লাইফ-এ প্রধান ছিলেন তখন মিডলটন অতিথি হিসেবে এই অনুষ্ঠানে আমন্ত্রিত হয়েছিলেন।
সাহিত্যজীবন
১৯৫৮ সালে বিশ্ববিদ্যালয়ে পড়াকালীন মিডলটনের প্রথম উপন্যাস অ্যা শর্ট আনসার প্রকাশিত হয়। তার পরবর্তী উপন্যাস হ্যারিস্‌স রিকোয়েম (১৯৬০) এ একজন ধ্রুপদী সুরকারের জীবন তুলে ধরেন যিনি তার জীবনের শ্রেষ্ঠ সুর তৈরি করতে মরিয়া হয়ে আছেন। ১৯৭৪ সালে তার হলিডে উপন্যাস প্রকাশিত হয়। সদ্য বিবাহবিচ্ছেদ হওয়া একজন অধ্যাপকের সমুদ্র তীরবর্তী এক রিসোর্টে ছুটি কাটানো ও কয়েকজনের সাথে পরিচয় ও তাদের সাথে কথোপকথনের কাহিনী চিত্রিত হয়েছে বইটিতে। এই উপন্যাস রচনার জন্য তিনি ১৯৭৪ সালে নাডিন গর্ডিমারের সাথে যৌথভাবে ম্যান বুকার পুরস্কার লাভ করেন। ২০০৮ সালে তার ৪৪তম এবং তার জীবিতকালীন শেষ উপন্যাস হার থ্রি ওয়াইজ মেন প্রকাশিত হয়।
ব্যক্তিগত জীবন
মিডলটন ১৯৫১ সালে মার্গারেট ওয়েল্‌চকে বিয়ে করেন। তাদের দুই মেয়ে, পেনি ও সারাহ কোর্টহোপ।
এশিয়ায় পর্নোগ্রাফি
উত্তর কোরিয়া
অবৈধ ও নিষিদ্ধ।
স্ট্যানলি মিডলটন
ব্যক্তিগত জীবন
তিনি একজন দক্ষ অর্গান বাদক ছিলেন। তিনি নিয়মিত বুলওয়েলের র‍্যাভেন্সওর্থ রোডের সেন্ট মার্ক্‌স মেথডিস্ট চার্চে অর্গান বাজাতেন এবং প্রায়ই নটিংহামের ম্যান্‌সফিল্ড রোড ব্যাপ্টিস্ট চার্চেও বাজাতেন। এছাড়া মিডলটন জলরঙ চিত্রশিল্পী ছিলেন এবং তিনি তার নিজের ১৯৯৪ সালের উপন্যাস ক্যাটালিস্টস্‌ ও স্ট্যানলি মিডলটন অ্যাট এইটি বইয়ের প্রচ্ছদ অঙ্কন করেন।
এশিয়ায় পর্নোগ্রাফি
দক্ষিণ কোরিয়া
অবৈধ ও নিষিদ্ধ।
স্ট্যানলি মিডলটন
মৃত্যু
তিনি ২০০৯ সালের ২৫ জুলাই তার ৯০তম জন্মদিনের এক সপ্তাহ পূর্বে মৃত্যুবরণ করেন। মৃত্যুর পূর্বে তিনি ক্যান্সারে আক্রান্ত হন এবং একটি নার্সিং হোমে মৃত্যুবরণ করেন। বুলওয়েলের সেন্ট মার্ক্‌স মেথডিস্ট চার্চে তার অন্ত্যেষ্টিক্রিয়া অনুষ্ঠিত হয়।
এশিয়ায় পর্নোগ্রাফি
গণপ্রজাতন্ত্রী চীন
অবৈধ ও নিষিদ্ধ।
স্ট্যানলি মিডলটন
সম্মাননা
১৯৭৪ সালে তিনি ম্যান বুকার পুরস্কার লাভ করেন। বিবিসি অনুরোধে ১৯৭৯ সালে তাকে ওবিই সম্মাননায় ভূষিত করলে তিনি তার কাজের জন্য এই সম্মানের যোগ্য নয় বিবেচনা করে এই সম্মাননা প্রত্যাখ্যান করেন। ১৯৯৮ সালে তিনি রয়্যাল সোসাইটি অফ লিটারেচার-এর ফেলো নির্বাচিত হন। ২০০০ সালে তিনি নটিংহাম ট্রেন্ট বিশ্ববিদ্যালয় থেকে সম্মাননা ডিগ্রী লাভ করেন।
এশিয়ায় পর্নোগ্রাফি
হংকং
আঠারো বছরের সময়সীমা।
জাপান
স্বল্প আপত্তিকর তবে ব্যাপকভাবে প্রচলিত।
চীনা প্রজাতন্ত্র (তাইওয়ান)
প্রকাশ্যে জনসম্মুখে আঠারো বছরের নিচের কম বয়সীদের জন্য নিষিদ্ধ।
ব্রুনাই
সংখ্যালঘু উচ্চবিত্তদের জন্য এবং ব্যক্তিগত ব্যবহারের জন্য অনুমোদিত।
ইন্দোনেশিয়া
অবৈধ ও নিষিদ্ধ।
মালয়েশিয়া
অবৈধ ও নিষিদ্ধ।
ফিলিপাইন দ্বীপপুঞ্জ
অবৈধ কিন্তু গোপনে বাণিজ্যিকভাবে ব্যাপক প্রচলিত।
থাইল্যান্ড
অবৈধ ও শিথিলভাবে নিষিদ্ধ।
ভিয়েতনাম
অবৈধ ও নিষিদ্ধ।
আজারবাইজান
আইনগতভাবে তিরষ্কৃত তবে বৈধতা বা অবৈধতার ব্যপারে কিছু উল্লেখিত হয় নি। শিশু পর্নোগ্রাফি নিষিদ্ধ।
ভারত
পর্নোগ্রাফি বেআইনি। পর্নোগ্রাফিক ওয়েবসাইট অভিযোগের ভিত্তিতে ব্লক করা হতে পারে। তবে ব্যক্তিগত ভাবে পর্নোগ্রাফি দেখাকে অপরাধ বলে ধরা হয় না।
পাকিস্তান
অবৈধ ও নিষিদ্ধ। ইন্টারনেটের সকল পর্নগ্রাফিক ওয়েবসাইট চিহ্নিতকরণের মাধ্যমে অবরুদ্ধ ও নিয়মিত হালনাগাদ পর্যবেক্ষণ।
বাংলাদেশ
২০১২ সালে বাংলাদেশ ৯ম জাতীয় সংসদ অধিবেশনে পর্নোগ্রাফি নিয়ন্ত্রণ আইন ২০১২ পাশের মাধ্যমে বাংলাদেশে পর্নোগ্রাফি নিষিদ্ধ করা হয়।  বাংলাদেশের একাদশ সংসদের ডাক ও টেলিযোগাযোগ মন্ত্রী মোস্তফা জব্বার ২০১৮-এর নভেম্বর থেকে ২০১৯-এর ফেব্রুয়ারি পর্যন্ত প্রায় ২০ হাজার পর্নোগ্রাফিক ওয়েবসাইটে বাংলাদেশ থেকে প্রবেশাধিকার বন্ধ করে দেন। এছাড়া ইন্টারনেটে কোন ওয়েবসাইটে পর্নোগ্রাফিক সামগ্রী পাওয়া গেলে বাংলাদেশ টেলিযোগাযোগ নিয়ন্ত্রণ কমিশন (বিটিআরসি)র শর্টকোড নম্বর ২৮৭২ এবং ই-মেইল btrc@btrc.gov.bd ঠিকানায় 'পর্নোগ্রাফি সাইটের ঠিকানা বা লিংক পাঠানো হলে তা বন্ধ করে দেওয়ার আশ্বাস দিয়েছে সরকার।
শ্রীলঙ্কা
কঠোরভাবে নিষিদ্ধ।
ইরান
গোপনে প্রচলিত, আইনগতভাবে নিষিদ্ধ এবং প্রশাসনিক আইন প্রয়োগ ও প্রযুক্তিগত প্রতিরোধ ব্যবস্থা।
ইসরায়েল
প্রচলিত; তবে ১৮ বছরের নিচে শিশু পর্ণোগ্রাফি নিষিদ্ধ।
লেবানন
কঠোরভাবে নিষিদ্ধ।
সৌদি আরব
কঠোরভাবে নিষিদ্ধ এবং ইন্টারনেটভিত্তিক সংশ্লিষ্ট ওয়েবসাইটসমূহ প্রবেশের অযোগ্যকরণ।
মুদ্রা বাজার
মুদ্রা বাজার হলো বিশ্বব্যাপী স্বল্পকালীন ঋণ আদান প্রদানের একটি ক্ষেত্র। বিশ্বব্যাপী আর্থিক ক্ষেত্রের প্রয়োজনে এখান থেকেই নগদ টাকার যোগান বজায় রাখা হয়। মুদ্রা বাজার হলো এমন একটি স্থান যেখানে স্বল্পমেয়াদী দায় যেমন, সম্পত্তি পত্র, [ব্যবসায়ীক দলিল এবং ব্যাঙ্কের স্বীকৃতি প্রভৃতি কেনা-বেচা হয়ে থাকে।
সামগ্রিক পরিদর্শন
আর্থিক সংস্থা এবং ব্যবহারকারী যারা টাকা ও ঋণ প্রভৃতি গ্রহণ ও প্রদানে ইচ্ছুক তাদের নিয়েই টাকার বাজার গঠিত হয়. অংশগ্রহণকারীরা স্বল্প সময়ের জন্য ঋণ গ্রহণ ও প্রদান করে থাকে, সাধারনত ১২ মাসের সময়কাল পর্যন্ত অথবা ১২ মাসের চেয়ে কম সময়কালীন। পুঁজির বাজারের সঙ্গে বৈপরিত্য হলো যেখানে মুচলেখা(বন্ড) এবং শেয়ারপত্র(ইক্যুইটি) প্রভৃতির মাধ্যমে দীর্ঘমেয়াদী তহবিল সংগ্রহ করা হয়ে থাকে।
মুদ্রা বাজারের প্রধান বিষয়বস্তু হলো, ব্যাঙ্কগুলির নিজেদের মধ্যে ব্যবসায়ীক দলিলের আদান-প্রদানের, পুন:ক্রয় চুক্তি এবং সমজাতীয় আদান-প্রদানের ভিত্তিতে ঋণ প্রদান ও গ্রহণ হয়ে থাকে এই ক্ষেত্রের দলিলাদি বেশির ভাগ সময়েই (আরোপিত মূল্যের ভিত্তিতে) চিন্হিত হয়, যা প্রতিটি শর্ত ও মুদ্রার জন্য লন্ডন ইন্টারব্যাঙ্ক অফারড রেট (LIBOR) ভিত্তিক।
GMAC-এর মতো আর্থিক সংস্থাগুলি, কোনো একটি গোষ্ঠির নিকট বিশাল অঙ্কের উপযুক্ত সম্পদ ভিত্তিক ব্যবসায়ীক দলিল (ABCP) বন্ধক(আইন) রেখে নিজেদের তহবিল সংগ্রহ করে। উপযুক্ত সম্পদের উদাহরণ হলো, পরিবহন ঋণ, ক্রেডিট কার্ড থেকে সম্ভাব্য আয়, বাসস্থান/ব্যবসায়ীক সম্পত্তি বন্ধকী ঋণ, বন্ধকী সম্পদের দলিল এবং অন্যান্য আর্থিক সম্পদ ইত্যাদি। ঋণ পরিশোধের নির্ভরযোগ্যতার মান উচ্চ এমন কিছু বৃহদ সংস্থা, যেমন জেনারল ইলেকট্রিক তাদের নিজস্ব ঋণের জন্য ব্যবসায়ীক দলিল প্রদান করে থাকে. অন্যান্য বৃহদ ব্যবসায়ীক সংস্থাগুলি তাদের জন্য ব্যাঙ্ক থেকে ব্যবসায়ীক দলিলের ব্যবস্থা করে।
মার্কিন যুক্তরাষ্ট্রে, সংযুক্ত, প্রাদেশিক এবং আঞ্চলিক সরকারগুলি প্রত্যেকেই তহবিল সংগ্রহের প্রয়োজনে এই ধরনের দলিল দাখিল করে থাকে. মার্কিন সরকারি ঋণ-এর প্রয়োজনে তহবিল সংগ্রহের জন্য প্রাদেশিক ও আঞ্চলিক প্রশাসন মিউনিসিপ্যাল দলিল এবং US কোষাগার, ট্রেসারি বিল দাখিল করে.
স্প্যানিশ আর্মাডা
স্প্যানিশ আর্মাডা (ইংরেজিঃ Spanish Armada,স্প্যানিশঃ Grande y Felicísima Armada) হচ্ছে মধ্যশতকের রাজকীয় স্পেনের নৌবাহিনীর একটি জাহাজ বহর। একে বলা হত সবচেযে বড় ও সৌভাগ্যের নৌজাহাজ বহর। এই বহরে ২২ টি যুদ্ধ জাহাজ, অস্ত্রসজ্জিত ১০৮টি বাণিজ্যিক জাহাজ ছিল। এই বহরে স্পেন ছাড়াও পর্তুগালের সমর জাহাজ ছিল। ১৫৮৫ সাল থেকে ১৬০৪ সাল পর্যন্ত চলমান অ্যাংলো-স্প্যানিশ যুদ্ধে ১৫৮৮ সালের তৎকালিন নেদারল্যান্ডস উপকূলের গ্রেভলাইন রণক্ষেত্রে ইহা ধ্বংস হয়। এক পক্ষে ছিল ব্রিটিশ সাম্রাজ্য ও তৎকালিন ইউনাইটেড প্রভিয়েন্স (বর্তমান নেদারল্যান্ডস) এবং অপর পক্ষে ছিল স্পেন ও পর্তুগাল।
টি. আই. আহ্‌মদীয়া সিনিয়র হাই স্কুল, কুমাসি
'''টি.আই. আহ্‌মদীয়া সিনিয়র হাই স্কুলে (রিয়েল অ্যামাস)''' ঘানার দক্ষিণের আশানটি অঞ্চলের কুমাসি শহরের একটি ইসলামিক শিক্ষাপ্রতিষ্ঠান। এটি একটি সহশিক্ষামূলক দ্বিতীয় চক্রের সরকারি শিক্ষাপ্রতিষ্ঠান।
ইতিহাস
১৯৫৬ সালে আহমাদিয়া মুসলিম মিশন কর্তৃক একটি বেসরকারী প্রতিষ্ঠান হিসেবে পরিচালিত স্কুলটি সরকারি শিক্ষা বিদ্যালয়ে পরিণত হয়।
চুমুয়াল
মানুষের গাল, মুখ বা ঠোঁটে কামড় দেয় বলে একে চুমুয়াল বলা হয়। ইংরেজিতেও এটিকে বলা হয় Kissing Bug বা চুমো পতঙ্গ।
বৈশিষ্ট্য
একটি পূর্ণবয়স্ক কিসিং বাগের কামড় শরীরে ক্রিয়া করে মাত্র এক মিনিটের মধ্যেই। অন্যদিকে তাৎক্ষণিক লক্ষণ হিসেবে শরীরে আসতে পারে ছোট-বড় ফুসকুড়ি। এদের কামড়ের সাথে শরীরে প্রবেশ করে ‘ট্রাইপানোসোমা ক্রুজি’ নামক একপ্রকার জীবাণু। কেবল সরাসরি কামড় নয়, পোষা প্রাণীর মাধ্যমেও এই জীবাণু আপনার দেহে প্রবেশে সক্ষম। কেননা কুকুর, বিড়ালও বাদ যায় না চুমুয়ালের চুমু কিংবা কিসিং বাগের ‘কিস’ থেকে। এর কামড়ে সৃষ্ট রোগের নাম ‘সাঙ্গাস’। প্রতি বছর সাঙ্গাসে আক্রান্ত হয়ে বিশ্বজুড়ে মারা যাচ্ছে ১২ হাজার মানুষ।
নন্দকিশোর জয়রাজ শর্মা
নন্দকিশোর জয়রাজ শর্মা মধ্যপ্রদেশ রাজ্যের একজন ভারতীয় রাজনীতিবিদ ছিলেন। তিনি ১৯৫৭ সালের সাধারণ নির্বাচনে বিজয়ী হয়ে মধ্য প্রদেশ বিধানসভায় বালাগাট বিধানসভা কেন্দ্রের প্রতিনিধিত্ব করেছিলেন।
ধনলক্ষ্মী (দ্ব্যর্থতা নিরসন)
ধনলক্ষ্মী দেবী লক্ষ্মীর আটটি রূপের মধ্যে একটি যা লক্ষ্মীর অষ্ট লক্ষ্মী নামে পরিচিত, ধন, সৌভাগ্য এবং সমৃদ্ধির হিন্দু দেবী।
ধনলক্ষ্মী আরো উল্লেখ করতে পারেন:
নেড়ুমঙ্ঘাট
নেড়ুমঙ্ঘাট (Nedumangad) ভারতের কেরালা রাজ্যের তিরুবনন্তপুরম জেলার একটি শহর ও পৌরসভা এলাকা।
জনসংখ্যার উপাত্ত
এখানে সাক্ষরতার হার ৮০%। পুরুষদের মধ্যে সাক্ষরতার হার ৮৩% এবং নারীদের মধ্যে এই হার ৭৭%। সারা ভারতের সাক্ষরতার হার ৫৯.৫%, তার চাইতে নেদুমানগড় এর সাক্ষরতার হার বেশি।
টাই ডিলিঞ্জার
রোনাল্ড উইলিয়াম আরনেইল (জন্ম: ফেব্রুয়ারি ১৯, ১৯৮১) হলেন একজন কানাডিয়ান পেশাদার কুস্তিগীর। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে টাই ডিলিঞ্জার নামে কুস্তি করেন।
তাহেরপুর রেলওয়ে স্টেশন
তাহেরপুর রেলওয়ে স্টেশন পূর্ব রেলওয়ে অঞ্চলের শিয়ালদহ রেল বিভাগের রানাঘাট কৃষ্ণনগর রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের নদীয়া জেলায় অবস্থিত।
অবস্থান
তাহেরপুর রেলওয়ে স্টেশন নদীয়া জেলায়অবস্থিত। এই স্টেশন থেকে পরবর্তী স্টেশন হল - বাদকুল্লা রেলওয়ে স্টেশন এবং পূর্ববর্তী স্টেশন হল বীর নগর।
ইতিহাস
১৮৬২ সালে শিয়ালদহ থেকে রানাঘাট পর্যন্ত পূর্ববঙ্গ রেলপথের মূল লাইনটি নির্মাণ করা হয়েছিল এবং দুই মাসের মধ্যে বর্তমান বাংলাদেশের কুষ্টিয়ায় প্রসারিত হয়। বর্তমান সময়ে বাংলাদেশে রয়েছে এই লাইনের কিছু অংশ। এই রেলপথের ভারতীয় অংশের শিয়ালদহ এবং রানাঘাট স্টেশনের মধ্যে যাত্রী রেল পরিষেবা চালু রয়েছে। একই বছর শিয়ালদহে রেলওয়ের কলকাতা টার্মিনাস চালু করা হয়েছিল। শিয়ালদহ-রানাঘাট-গেদে লাইন ছিল কলকাতা-শিলিগুড়ি মেইন লাইনের অংশ। ১৯৪৭ সালে, দেশ (ভারত) ভাগের পরে, মূল লাইনটি ভাগ হয়ে যায় এবং পশ্চিমবঙ্গে যা থেকে যায় তা গেদে শাখার লাইন হিসাবে গঠন করা হয়েছিল। ১৯০৫ সালে রানাঘাট-লালগোলা শাখা লাইন (বর্তমানে কখনও মেন লাইন নামে পরিচিত) চালু করা হয়েছিল।
রেলপথ
তাহেরপুর রেলওয়ে স্টেশনটি নদীয়া জেলার ও উত্তর চব্বিশ পরগণা জেলার মধ্যে বিস্তৃত শিয়ালদহ কৃষ্ণনগর সিটি জংশন রেলপথের মধ্যে অবস্থিত। রানাঘাট - কৃষ্ণনগর সিটি জংশন - লালগোলা বিভাগে দুটি লাইন রয়েছে। কৃষ্ণনগর সিটি জন থেকে তৃতীয় লাইনের জন্য সমীক্ষা শেষ হয়েছে এবং নৈহাটি থেকে রানাঘাটের মধ্যে কাজ শুরু হয়েছে।
পরিকাঠাম
স্টেশনটির পরিকাঠাম ভূমিগত। এই স্টেশনে ২ টি প্ল্যাটফর্ম রয়েছে। এই প্ল্যাটফর্মগুলি ফুট ওভার ব্রিজের মাধ্যমে সংযুক্ত রয়েছে। বাদকুল্লা রেলওয়ে স্টেশনে ৩ টি রেললাইন বা রেলট্র্যাক রয়েছে। স্টেশনে স্টেশন পরিচালনার জন্য ভবন ও স্টেশন মাষ্টারে ভবন ১ নং প্ল্যাটফর্মের সঙ্গেই অবস্থিত। যাত্রীদের রেল ভ্রমণের জন্য টিকিট স্টেশনের টিকিট ঘর থেকে প্রদান করা হয়। স্টেশনে যাত্রী সুবিধার জন্য বসার আসন, প্ল্যাটফর্ম ছাউনি, পানীয় জল এর ব্যবস্থা রয়েছে। স্টেশনে গাড়ি রাখার ব্যবস্থা নেই।
তাহেরপুর রেলওয়ে স্টেশন ব্যাগ বা যাত্রীদের দ্বারা বহন করা জিনিসপত্রের পরীক্ষায় ব্যবস্থা নেই।
বৈদ্যুতীকরণ
তাহেরপুর রেলওয়ে স্টেশনের রেলপথে বৈদ্যুতীক ট্রেন চলাচল করে।
রেল পরিষেবা
এই স্টেশনটি স্টেশনের পার্শ্ববর্তী এলাকায় রেল পরিষেবা প্রদান করে থাকে। এই স্টেশনের দ্বারা শিয়ালদহ এবং রানাঘাট, কৃষ্ণনগর, বেরহামপুর ও লালগোলাগামী ট্রেন চলাচল করে। প্রতিদিন এই স্টেশনে কলকাতা শহরতলি রেলের লোকাল ট্রেনগুলি ট্রেন যাত্রী পরিষেবা প্রদান করে থাকে।
প্রশাসন ও নিরাপত্তার ব্যবস্থা
তাহেরপুর রেলওয়ে স্টেশনটি ভারতীয় রেলের পূর্ব রেল অঞ্চলের শিয়ালদহ রেল বিভাগের অন্তর্গত। স্টেশন পরিচালনার সমস্ত দায়িত্ব স্টেশনের প্রধান "স্টেশন মাষ্টার" - এর উপর ন্যস্ত। এছাড়া স্টেশনের নিরাপত্তার জন্য অস্থায়ী ভাবে ভ্রাম্যমাণ জিআরপি কর্মী নিযুক্ত রয়েছে এবং স্টেশন চত্বর ও সংলগ্ন এলাকার নিরাপত্তা স্থানীয় পুলিশ প্রশাসন প্রদান করে থাকে।
নেন্মেনিকরা
নেন্মেনিকরা (Nenmenikkara) ভারতের কেরালা রাজ্যের ত্রিশূর জেলার একটি শহর।
জনসংখ্যার উপাত্ত
ভারতের ২০০১ সালের আদম শুমারি অনুসারে নেনমেনিক্কর শহরের জনসংখ্যা হল ১৭,৪০৬ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮৩%। পুরুষদের মধ্যে সাক্ষরতার হার ৮৫% এবং নারীদের মধ্যে এই হার ৮০%। সারা ভারতের সাক্ষরতার হার ৫৯.৫%, তার চাইতে নেনমেনিক্কর এর সাক্ষরতার হার বেশি।
এই শহরের জনসংখ্যার ১১% হল ৬ বছর বা তার কম বয়সী।
কবীর কলা মঞ্চ
১৯৯২ সালে গুজরাতের দাঙ্গার প্রেক্ষিতে কবীর কলা মঞ্চ নামে একটি সাংস্কৃতিক সংগঠন গঠিত হয়েছিল যা ভারতের মহারাষ্ট্রের পুনেতে অবস্থিত । সংগীত, কবিতা ও নাটক মঞ্চায়িত করার মাধ্যমে এটি বর্ণবিরোধী, গণতন্ত্রপন্থী বার্তা ছড়িয়ে দিচ্ছে। এটি এমন শিক্ষার্থী এবং তরুণ পেশাদারদের সমন্বয়ে গঠিত যারা বস্তিতে ও রাস্তায় প্রতিবাদী কবিতা এবং নাটক করে।
ইতিহাস
গুজরাত দাঙ্গার পরে ১৯৯২ সালে, একদল শিক্ষার্থী একত্রিত হয়ে কবীর কলা মঞ্চ নামে একটি সাংস্কৃতিক গোষ্ঠী গঠন করেছিল যা তাদের সংগীত ও কবিতার মাধ্যমে সামাজিক বৈষম্য, নিম্নবিত্তদের শোষণ, কৃষক আত্মহত্যা, মহিলা শিশু হত্যা, দলিত হত্যা ও দুর্নীতির প্রশস্ত জাল বিস্তারের বিরুদ্ধে অবস্থান করে জনসচেতনতার জন্য কাজ করে যাচ্ছে।
কবীর কলা মঞ্চের কিছু পরিবেশনা আনন্দ পাটওয়ার্দন তাঁর ডকুমেন্টারি জয় ভীম কমরেডে উপস্থাপন করেছেন।
নকশাল লিঙ্কের অভিযোগ
মহারাষ্ট্র সরকার কর্তৃক "মাওবাদী" এবং "নকশাল" হিসাবে বেআইনি কর্মকাণ্ড (প্রতিরোধ) আইনের অধীনে কবীর কলা মঞ্চ কর্মীদের গ্রেপ্তার করা হয়েছিল। ২০১১ সালের মে মাসে মাওবাদী বা নকশাল আদর্শের প্রচারের অভিযোগে সংগীতজ্ঞ ও কবিদের বিরুদ্ধে সন্ত্রাসবিরোধী স্কোয়াডের তদন্তের ফলে শীতল সাথে এবং কবীর কলা মঞ্চের অন্যান্য সদস্যরা আত্মগোপনে যায়।
২ এপ্রিল ২০১৩-তে, শীতল সাথে এবং তার স্বামী শচীন মেল, কে কে এম এর এক সদস্য, তারা মুম্বাইয়ের পুলিশ থেকে আত্মগোপন করে বেরিয়ে এসেছিল যে তারা এই অভিযোগের কারণে নির্দোষ এবং তাদের এই কাজটি "আত্মসমর্পণ" নয়, কেকেএমের দুই সদস্য, দীপক দেঙ্গলে এবং সিদ্ধার্থর জামিন মঞ্জুর করে বোম্বাই হাইকোর্ট । তবে গর্ভাবস্থা সত্ত্বেও, শীতল ও তার স্বামীর তৎক্ষনাত এবং পুনরায় জামিনের অস্বীকৃতি জানায় মুম্বাই দায়রা আদালত। অবশেষে মানবিক কারণে বোম্বাই হাইকোর্ট তার জামিন দিয়েছিল ২৮ শে জুন ২০১৩ সালে। ৩ জানুয়ারি ২০১৭ সালে এই দলের অন্যান্য সদস্য   - শচীন মালি, সাগর গোর্খে এবং রমেশ ঘাইচোরকে ভারতের সুপ্রিম কোর্ট জামিন দিয়েছিল।
শীতল সাথে
শীতল সাথে হলেন একজন লোক সংগীতশিল্পী, কবি এবং মহারাষ্ট্রের পুনের এক দলিত অধিকার কর্মী, যিনি ২০০০ এর দশকের মাঝামাঝি সময়ে কবীর কলা মঞ্চের অন্যতম প্রধান গায়ক হিসাবে পরিচিতি লাভ করেছিলেন।